ODLOČBA KOMISIJE

z dne 2. februarja 2007

o odobritvi tehničnega akcijskega načrta 2007 za izboljšanje kmetijske statistike

(notificirano pod dokumentarno številko C(2006) 7081)

(2007/84/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 96/411/ES z dne 25. junija 1996 o izboljševanju kmetijske statistike Skupnosti (1) in zlasti členov 4(1) in 6(2) Odločbe,

ob upoštevanju naslednjega:

Skupnost v skladu z Odločbo 96/411/ES prispeva del finančnih sredstev k stroškom, ki jih imajo države članice pri prilagajanju nacionalnih sistemov za kmetijsko statistiko, ali prevzame del stroškov za pripravljalno delo v zvezi z novimi ali naraščajočimi potrebami, ki so del tehničnega akcijskega načrta.

Za izvajanje povezanih politik Skupnosti je treba izboljšati in razviti statistične informacije o razvoju podeželja. To je glavno področje letnega akcijskega načrta.

Ukrepi, predvideni s to odločbo, so v skladu z mnenjem Stalnega odbora za kmetijsko statistiko –

SPREJELA NASLEDNJO ODLOČBO:

Člen 1

Tehnični akcijski načrt 2007 za izboljšanje kmetijske statistike (TAPAS 2007), kakor je določen v Prilogi, se sprejme pod pogojem, da bodo na voljo proračunska sredstva in da bo proračun za leto 2007 sprejet brez sprememb.

Člen 2

Ta odločba je naslovljena na države članice.

(1) UL L 162, 1.7.1996, str. 14. Odločba, kakor je bila nazadnje spremenjena z Odločbo 787/2004/ES Evropskega parlamenta in Sveta (UL L 138, 30.4.2004, str. 12).

PRILOGA

TEHNIČNI AKCIJSKI NAČRT ZA LETO 2007 ZA IZBOLJŠANJE KMETIJSKE STATISTIKE (TAPAS 2007)

Ukrepi, ki jih zajema tehnični akcijski načrt za leto 2007 za izboljšanje kmetijske statistike, zadevajo naslednja področja:

(a) razvoj podeželja;

(b) ekološko kmetovanje.

Komisija bo prispevala finančna sredstva za projekte, oblikovane v okviru teh ukrepov, njen prispevek ne bo presegal zneskov, ki so za vsako državo članico navedeni v preglednici A.

Preglednica A

TEHNIČNI AKCIJSKI NAČRT ZA LETO 2007

Največji finančni prispevek Skupnosti k izdatkom

(v EUR) Države Razvoj podeželja Ekološko kmetovanje Skupaj BE 29 048 37 627 66 675 DK 28 000 55 000 83 000 DE 67 000 67 000 EE 19 343 14 650 33 993 GR 144 000 144 000 IT 63 968 200 337 264 305 LT 31 000 31 000 LV 16 284 16 284 HU 41 555 34 597 76 152 MT 29 283 29 283 NL 35 000 35 000 SK 7 200 7 200 FI 43 400 43 400 SE 12 000 10 800 22 800 UK 135 000 Skupaj 460 197 594 895 1 055 092

UKREPI, KI SE BODO IZVAJALI V OKVIRU TEHNIČNEGA AKCIJSKEGA NAČRTA ZA LETO 2007 (TAPAS 2007)

1. UVOD

Namen Odločbe 96/411/ES je zagotoviti pogoje za boljše odzivanje kmetijske statistike Skupnosti na zahteve po informacijah, ki izhajajo iz reforme skupne kmetijske politike. V ta namen države članice sprejmejo vse potrebne ukrepe, da bi ustrezno spremenile svoje sisteme kmetijskih statistik, ob upoštevanju področij, navedenih v prilogah I in II zadevne odločbe Sveta ter ciljev, značilnosti in meril, določenih v Prilogi III. Ukrepe za doseganje teh ciljev, ki jih države članice izvajajo vsako leto, se vsako leto opredeli v tehničnih akcijskih načrtih. Te pripravi Komisija na podlagi mnenja Stalnega odbora za kmetijsko statistiko.

Skupnost prispeva finančna sredstva k izdatkom, ki jih imajo države članice pri spreminjanju nacionalnih sistemov ali za pripravljalno delo v zvezi z novimi ali povečanimi potrebami, ki jih je treba izvesti kot del letnega tehničnega akcijskega načrta. Cilj tega prispevka za določeno obdobje je olajšati poskuse uvajanja ali konsolidacije, izvajanja metod zbiranja podatkov in sistemov, ki ustrezajo zahtevam po statističnih podatkih, določenim v tehničnem akcijskem načrtu. Po končani izvedbi načrta morajo biti države članice sposobne Komisiji pošiljati redna poročila o metodah in sistemih, ki so jih uvedle kot del navedenega načrta.

Sedanja odločba, ki jo bo sprejela Komisija, zadeva tehnični akcijski načrt za leto 2007.

Cilj izbranih ukrepov je zagotoviti določen obseg razvoja na področjih:

(a) razvoja podeželja;

(b) ekološkega kmetovanja.

Eurostat je prejel skupno 28 izjav o nameri držav članic glede ukrepov TAPAS 2007.

13 izjav od navedenih zadeva statistike razvoja podeželja, eno od teh je Eurostat zavrnil zaradi tehničnih razlogov. Devet od teh se ukvarja z vidiki bilance hranil, trije predlogi se ukvarjajo z internetno infrastrukturo na podeželju, oceno cen na kmetijskih zemljiščih in z oceno neuporabnega gozdnega prirasta v okviru gospodarskih gozdarskih računovodskih evidenc (EAF).

Za prednostno področje ekološkega kmetovanja je Eurostat prejel 15 izjav o nameri. Devet od teh ukrepov zadeva proizvodnjo, dva predloga zadevata cene, štirje ekonomske in strukturne spremenljivke, podatke o prehranjevalni verigi, neposredno prodajo na kmetijah in revizijo metodologije sistema za zbiranje podatkov o ekološkem kmetovanju.

Kratki opisi predlaganih ukrepov za tehnični akcijski načrt za leto 2007 so na voljo v spodnjih preglednicah.

2. TAPAS 2007 – OPIS UKREPOV

(a) Razvoj podeželja

BELGIJA

Naslov ukrepa: Bilanca hranil za dušik

Prispevek EU: 29 048 EUR

Trajanje ukrepa: junij–december 2007

Kratek opis ukrepa:

Posodobitev bilanc dušika od leta 1997 do 2005, ponovni izračun nekaterih koeficientov, oblikovanje bilanc dušika na ravni NUTS 3. Podatke pridobijo odgovorne ustanove, zberejo pa se na centralni ravni. Nekateri sklopi podatkov so dosegljivi samo na nacionalni ravni, zato jih je treba porazdeliti po okrajih.

DANSKA

Naslov ukrepa: Razvoj podeželja: Ocena cen na kmetijskih zemljiščih

Prispevek EU: 10 000 EUR

Trajanje ukrepa: ukrep se bo izvajal od marca do septembra 2007

Kratek opis ukrepa:

Glavni cilj ukrepa je uporabiti ocene strokovnjakov na področju statistike, kjer se zdijo viri podatkov v državah članicah zelo različni in težko uporabljivi glede na metodologijo.

Osrednja dejavnost ukrepa je oblikovati vprašalnik o cenah in najemu zemljišč, s pomočjo katerih bodo lokalni kmetijskogospodarski svetovalci (pribl. 50 lokalnih centrov) ocenili cene na opredeljenih lokalnih območjih (v 97 občinah na Danskem). Vprašanja in opredelitve bodo v skladu s posodobljeno/revidirano metodologijo o cenah in najemu zemljišč.

Vprašalnike bo obravnavala kmetijska svetovalna služba, s čimer se zagotovi razumevanje koncepta in jasnost vprašanj.

Zberejo se podatki, za meritev rezultatov na regionalni (NUTS 2) in nacionalni ravni pa se uporabi območja iz raziskave o strukturi kmetij.

Rezultati raziskave se bodo analizirali iz dveh vidikov. Prvi bo povezan z rezultati obstoječega znanja o kakovosti zemljišč in gostoti živali (pomembno za ceno zemljišča) v regijah. Drugi bo rezultate raziskave primerjal s podatki iz drugih virov, zlasti s tistimi, ki se trenutno uporabljajo.

DANSKA

Naslov ukrepa: Bilance hranil na regionalni ravni na Danskem

Prispevek EU: 18 000 EUR

Trajanje ukrepa: junij–december 2007

Kratek opis ukrepa:

Pripraviti seznam že razpoložljivih podatkov na regionalni ravni iz različnih vladnih institucij, raziskovalnih inštitutov in kmetijskih organizacij, potrebnih za bilance. Določiti zbrane podatke za bilanco hranil na regionalni ravni ter oblikovati ocene in koeficiente za različne zahtevane podatke o hranilih. Pregled pridobljenih podatkov o nekaterih naravnih geografskih regijah, na primer vrst površinskega in podtalnega vodnega toka, če obstajajo.

NEMČIJA

Naslov ukrepa: Od geografskega merila odvisna bilanca hranil – SCANUBA

Prispevek EU: 49 000 EUR

Trajanje ukrepa: januar–december 2007

Kratek opis ukrepa:

Izračunati bilance v najvišji možni prostorski ločljivosti, za katere obstajajo podatki za prostorsko določitev in oceno tveganja kontaminacije hranil, saj presežek ravnovesja na nacionalni ravni ne dovoljuje določati regij ali sistemov kmetovanja, kjer so potrebni ukrepi zmanjševanja. Bilance morajo biti določene zlasti za območja tveganja.

Ugotavljanje koncentracij hranil pri različni intenzivnosti rabe zemljišč, določanje koeficientov za pretvorbo števila obstoječe živine v količino izločenega dušika (povezano z rezultatom), stopnje uporabe neorganskih gnojil za različne posevke namesto podatkov o prodaji, stopnje uporabe in hranilne vsebnosti organskih gnojil ter prilagoditev obstoječih bilanc hranil OECD.

NEMČIJA

Naslov ukrepa: Ocena neuporabnega gozdnega prirasta v okviru EAF za Zvezno republiko Nemčijo (1991–2004)

Prispevek EU: 18 000 EUR

Trajanje ukrepa: ukrep se bo izvajal od januarja do junija 2007

Kratek opis ukrepa:

Glavni cilj ukrepa je natančneje oceniti neuporaben prirast v gozdovih v Nemčiji za obdobje od 1991 do 2004 z uporabo podatkov iz Drugega nacionalnega seznama gozdov in tako izboljšati izračun Gospodarskih gozdarskih računovodskih evidenc v skladu z ESA 95 za obdobje od 1991 do 2002.

Ukrep je razdeljen na dva dela: 1. ocena letnega gozdnega prirasta v fizičnih vrednostih in 2. denarna ocena neuporabnega gozdnega prirasta.

Rezultati bodo dopolnili poročanje o gozdarski proizvodnji v okviru EAF za Nemčijo in vzpostavili povezavo z IEEAF. Poleg tega se pričakuje, da bo projekt oblikoval metodološka priporočila glede problemov v zvezi z ocenjevanjem gozdov.

ESTONIJA

Naslov ukrepa: Ukrep TAPAS 2007 o bilancah hranil

Prispevek EU: 19 343 EUR

Trajanje ukrepa: januar–december 2007

Kratek opis ukrepa:

Cilj ukrepa je oblikovati bilance hranil za dušik v Estoniji. Izračunati najpomembnejše koeficiente za bilanco dušika in nadalje razviti obstoječe koeficiente. Opisati metodologijo in vire podatkov. Prouči se možnost za izračun ravni kopičenja dušika iz ozračja. Ukrep bosta podprla talinska tehnološka univerza in center Jäneda.

ITALIJA

Naslov ukrepa: Podeželje in internetni dostop v Italiji (RAIANET)

Prispevek EU: 63 968 EUR

Trajanje ukrepa:

Datum začetka: objava Odločbe Komisije z letnim akcijskim načrtom (t) v Uradnem listu + 1 mesec (ne pred 1. februarjem 2007)

Kratek opis ukrepa:

Na raziskavi temelječa študija na 5 pilotnih območjih z različnim indeksom podeželskosti. Oblikovanje vprašalnikov raziskave, ki bodo odgovorili na naslednja vprašanja:

— internetni dostop na podeželju: uporaba in dostop

— internetni demografski podatki na podeželju: kdo je na spletu

— dejavnosti internetnih uporabnikov na podeželju

— odnos do interneta na podeželju.

MADŽARSKA

Naslov ukrepa: Bruto bilanca hranil: izračun tehničnih koeficientov za sestavljanje nacionalnih in regionalnih bilanc dušika in fosforja

Prispevek EU: 41 555 EUR

Trajanje ukrepa: januar–december 2007

Kratek opis ukrepa:

Izboljšati kakovost uporabljenih koeficientov in izračuni bilanc N in P za Madžarsko ne le na nacionalni, ampak tudi na regionalni ravni.

Za pripravo bilanc se uporabijo nizi podatkov Raziskovalnega inštituta za pedologijo in kmetijsko kemijo Madžarske akademije znanosti (RISSAC). Treba je preveriti možnost zamenjave podatkov na regionalni ravni s statističnimi ocenami. Za natančne ocene koeficientov je treba uporabiti ustrezne kmetijske podatkovne zbirke HCSO.

MALTA

Naslov ukrepa: Nacionalne in regionalne bilance dušika za Malto

Prispevek EU: 29 283 EUR

Trajanje ukrepa: januar–december 2007

Kratek opis ukrepa:

Za vzpostavitev pogojev za izračun bilanc dušika je treba proučiti, kateri podatki manjkajo. Izvede se statistična raziskava o porabi in uporabi mineralnih in organskih gnojil. Izvede se vrsta analiz rastlinskih tkiv (približno 50) za določitev vsebnosti dušika v pobranih posevkih (krmi in pomembnejših poljščinah).

NIZOZEMSKA

Naslov ukrepa: Regionalne bilance mineralnih snovi za kmetijska zemljišča

Prispevek EU: 35 000 EUR

Trajanje ukrepa: januar–december 2007

Kratek opis ukrepa:

Regionalne bilance mineralnih snovi v skladu s priročnikom Eurostat/OECD bodo izračunane za 5 travnatih površin na podlagi podatkov o regionalni uporabi gnojil in/ali koeficientov za uporabo gnojil po posevku, podatkov o prevozu gnoja ter podatkov o regionalni proizvodnji posevkov.

Uvedejo se podatki o regionalni krmni bilanci za prežvekovalce, razviti v projektu TAPAS-2001. Podatki o regionalni uporabi gnojil in o prevozu gnoja izvirajo iz nacionalnega registra o kmetijskih dejavnostih. Ukrep vključuje povezovanje različnih virov statističnih podatkov iz različnih ustanov. Posebej za ta projekt je treba nizozemskemu organu za statistiko omogočiti dostop do nekaterih podatkov.

ŠVEDSKA

Naslov ukrepa: Prilagoditev švedskih izračunov regionalnih bilanc hranil metodi Eurostat/OECD

Prispevek EU: 12 000 EUR

Trajanje ukrepa: januar–december 2007

Kratek opis ukrepa:

Švedski organ za statistiko je izračunal regionalne bilance za osem proizvodnih področij iz leta 1995, vendar pa se metoda razlikuje od priročnika Eurostat/OECD, zlasti za ocenjevanje trave za košnjo in pašo. Cilj ukrepa je izboljšati kakovost in uskladiti izračunavanje ter s tem omogočiti primerjavo rezultatov z rezultati iz drugih držav.

Projekt bo primerjal uporabljene metode in koeficiente, pojasnil razlike ter priporočil najustreznejše spremembe, s tem pa uskladil nacionalno in regionalno izračunavanje. Omogočil bo tudi preoblikovanje regionalnih členitev območij švedske proizvodnje v NUTS 2.

ZDRUŽENO KRALJESTVO

Naslov ukrepa: Bilance hranil – ocene zemljišč na regionalni ravni

Prispevek EU: 135 000 EUR

Trajanje ukrepa: april–junij 2007

Kratek opis ukrepa:

Cilj ukrepa je zmanjšati stroške s povezovanjem raziskav za izboljšanje učinkovitosti, izboljšati kakovost ocen bilance hranil zemljišč z boljšimi podatki raziskav in z razvojem koeficientov za določitev hranil. Poleg tega je treba razbremeniti anketirance.

V okviru ukrepa se razmisli in preveri, kako najbolje vključiti in razviti obstoječe vire za zagotavljanje zahtevanih informacij, vključno s tem, kako spremeniti raziskavo o načinih gnojenja, raziskavo o načinih kmetovanja in raziskavo o uporabi pesticidov.

Še naprej se poskuša razviti podatke za koeficiente, ki se jih ne da zbrati prek raziskave, osnovane na kmetijski dejavnosti.

(b) Ekološko kmetovanje

BELGIJA

Naslov ukrepa: Izboljšanje statistike o ekoloških proizvodih (proizvodnja, predelava, potrošnja in bilanca)

Prispevek EU: 37 627 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je organizirati in analizirati podatke o ekološki proizvodnji iz različnih virov in tako dopolniti ekološke statistične podatke. Poleg tega je cilj ukrepa oceniti možnosti prilagoditve sedanjih raziskav za pridobitev podatkov o ekološki proizvodnji in drugih spremenljivk, potrošnje, cen itn.

DANSKA

Naslov ukrepa: Ekološka proizvodnja živali na Danskem

Prispevek EU: 10 000 EUR

Trajanje ukrepa: 6 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je izboljšati kakovost podatkov o ekološki proizvodnji in reji živali iz administrativnih virov.

DANSKA

Naslov ukrepa: Neposredna prodaja proizvodnje posevkov na ekoloških kmetijah

Prispevek EU: 35 000 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je oceniti obseg ekološke proizvodnje, ki jo kmetje prodajo javnosti neposredno. Ocena bo temeljila na vprašalnikih, neposredno poslanih prodajalnam na kmetijah. Na ta način se lahko predvidi neposredna prodaja ekoloških proizvodov in preveri skupen obseg prodaje in podatkov o proizvodnji.

DANSKA

Naslov ukrepa: Ocena proizvodnje posevkov na ekoloških kmetijah

Prispevek EU: 10 000 EUR

Trajanje ukrepa: 6 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Analize podatkov o ekološki proizvodnji in drugih spremenljivk, pridobljenih iz drugih raziskav. Preverjanje kakovosti in zagotavljanje priporočil za izboljšanje podatkovne pokritosti.

ESTONIJA

Naslov ukrepa: Podatki o ekološki proizvodnji in proizvodi živalskega izvora

Prispevek EU: 14 650 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je organizirati sistem za zbiranje podatkov o ekološki proizvodnji in proizvodih, s čimer se zagotovijo podatki podatkovni bazi Eurostat. Metodologija bo poskušala povezati vse vire podatkov: podatke raziskav in administrativne podatke z uporabo že predloženih opredelitev.

GRČIJA

Naslov ukrepa: Povezava in ocena podatkov ekološke proizvodnje iz različnih virov

Prispevek EU: 144 000 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je razviti in predlagati metode za zbiranje podatkov in zapolnjevanje vrzeli o ekoloških proizvodih. Predlagana metodologija bo osredotočena na povezavo virov podatkov in izboljšanje kakovosti podatkov.

ITALIJA

Naslov ukrepa: Zbiranje veleprodajnih cen ekoloških proizvodov

Prispevek EU: 76 681 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je zbiranje podatkov o veleprodajnih cenah ekoloških proizvodov z novo raziskavo na podlagi že preverjene metodologije na konvencionalnih kmetijskih proizvodih.

ITALIJA

Naslov ukrepa: Zbiranje potrošniških cen ekoloških proizvodov

Prispevek EU: 71 596 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Ukrep predstavlja prilagoditev običajne raziskave o potrošniških cenah za zbiranje podatkov o ekoloških potrošniških proizvodih.

ITALIJA

Naslov ukrepa: Statistika o italijanskem ekološkem kmetovanju: njegova struktura, dejavnosti in kmetijske prakse v večsektorskem okviru

Prispevek EU: 52 060 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Z ukrepom se želi ugotoviti ekološke in gospodarske posledice metod ekološkega kmetovanja, lahko pa se uporabi za ocenjevanje trajnosti ekoloških kmetij in za izračunavanje družbenega donosa naložbe.

LATVIJA

Naslov ukrepa: Revizija metodologije sistema za zbiranje podatkov o ekološkem kmetovanju

Prispevek EU: 16 284 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Ukrep zadeva izboljšanje metodologije za zbiranje podatkov o ekoloških proizvodih, s čimer bi se vzpostavila skladna in trajnostna metoda za zbiranje podatkov o ekološkem kmetovanju, posevkih, proizvodnji in reji živali, z uporabo administrativnih podatkov in z njihovo povezavo s statističnimi podatki.

LITVA

Naslov ukrepa: Ekološka proizvodnja kmetijskih proizvodov

Prispevek EU: 31 000 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je izboljšati kakovost zbiranja podatkov o spremenljivkah ekoloških proizvodov z izvajanjem metod, ki jih uporabljajo druge države članice. Vključuje sodelovanje certifikacijskega organa in izvedbo raziskave ter pridobitev podatkov o proizvodnji kmetij s certifikatom.

MADŽARSKA

Naslov ukrepa: Statistika o ekološki proizvodnji, trgovini in potrošnji

Prispevek EU: 34 597 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je dopolniti projekt, ki sta ga izvajala Statistični urad in Biokontroll, in zapolniti vrzeli, ugotovljene v tem projektu. Obe instituciji tesno sodelujeta v povezovanju administrativnih virov, statističnih opredelitev in virov. Cilj projekta, na katerega se navezuje ukrep, je vzpostavitev informacijskega orodja in ugotovitev glavnih vrzeli, ki jih bo zapolnil ta drugi del projekta.

SLOVAŠKA

Naslov ukrepa: Zbiranje podatkov o ekološkem poljedelstvu, proizvodnji, prodaji in uporabi ekoloških proizvodov

Prispevek EU: 7 200 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je zbrati podatke o ekoloških proizvodih z začetkom pri primarni proizvodnji in nadaljevanjem pri trženju te proizvodnje. Z ukrepom se bo prizadevalo zbrati ustrezne podatke o zunanji trgovini. Izvajal se bo v sodelovanju z administrativnimi organi.

ŠVEDSKA

Naslov ukrepa: Pridobivanje dodatnih podatkov o švedskih ekoloških proizvodih

Prispevek EU: 10 800 EUR

Trajanje ukrepa: 12 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je zapolniti vrzeli, ki trenutno obstajajo v informacijah, posredovanih Eurostatu. Glavni cilj je uporabiti obstoječe, vendar ne takoj dosegljive podatke, in kronološko urediti dosegljive podatke.

FINSKA

Naslov ukrepa: Razvoj statistike o ekološki proizvodni verigi žitaric – nove metode za ocenjevanje uporab ekoloških proizvodov v prehranjevalni verigi

Prispevek EU: 43 400 EUR

Trajanje ukrepa: 9 mesecev. Datum začetka: objava Odločbe Komisije z letnim akcijskim načrtom (t) v Uradnem listu + 1 mesec

Kratek opis ukrepa:

Cilj ukrepa je raziskati prehranjevalno verigo ekoloških proizvodov s posebnim poudarkom na nekaterih žitaricah. Omogočena bo ocena vrzeli med proizvodnjo in trženjem ekoloških proizvodov.